Diari Oficial de la Generalitat Valenciana


Sumari del DOGV 8886, del 19-08-2020 (2020/6689)

RESOLUCIÓ de 24 de juliol de 2020, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant el Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut a la Comunitat Valenciana entre l'11 i el 14 de setembre de 2019. Quarta resolució parcial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8886

Data del DOGV
:   19-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6689


Data del document
:   24-07-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 24 de juliol de 2020, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant el Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut a la Comunitat Valenciana entre l'11 i el 14 de setembre de 2019. Quarta resolució parcial. [2020/6689]  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents:  
  
Antecedents de fet  
Primer. Mitjançant Decret 236/2019, de 18 d'octubre, del Consell, s'aproven les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut a la Comunitat Valenciana entre l'11 i el 14 de setembre de 2019.  
  
Segon. D'acord amb el que s'estableix en el Decret 249/2019, pel qual es modifica el Decret 236/2019, en l'article únic, estableix la terminació del termini de presentació de sol·licituds el 31 de desembre de 2019.  
Tercer. Com a conseqüència de l'estat d'alarma declarat mitjançant Reial decret 463/2020, de 14 de març pel govern d'Espanya, el Decret 46/2020, de 10 d'abril, del Consell, incorpora la declaració responsable a adjuntar per a sol·licitar les ajudes convocades pel Decret 236/2019, de 18 d'octubre, del Consell, dins del marc de la crisi sanitària provocada per la Covid-19.  
Quart. D'acord amb el Decret 236/2019, de 18 d'octubre, del Consell, l'import global de les ajudes a concedir ascendeix a la quantitat de 20.208.538 ?, desglossat en dues anualitats, i corresponen a l'anualitat 2020, 42.004.933 ?.  
Cinqué. Les sol·licituds donades d'alta, eliminant les duplicades, ascendeixen a 1.072. D'acord amb els articles 8 i 9 del Decret 236/2019, de 18 d'octubre, del Consell, l'òrgan instructor ha emés informe sobre la tercera resolució parcial, relatiu al compliment de requisits de les persones beneficiàries que apareixen en el llistat de sol·licituds per a les quals es proposa l'adjudicació. De conformitat amb el que es disposa en els articles 6 i 8 del Decret 236/2019, de 18 d'octubre, del Consell, que regulen el procediment de concessió i tramitació de les ajudes, una vegada tancat el termini de presentació de sol·licituds i revisada la documentació presentada, en data de hui, el nombre de sol·licituds completes ascendeix a 309, de les quals 32 es troben incloses en la primera resolució parcial, 71 en la segona resolució parcial, 82 en la tercera resolució parcial, i 124 es corresponen amb el llistat de sol·licituds corresponents a aquesta quarta resolució parcial, i s'adjunta el llistat de sol·licituds per a les quals es proposa l'adjudicació.  
  
Fonaments de dret  
Únic. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en l'article 9 del Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut a la Comunitat Valenciana entre l'11 i el 14 de setembre de 2019, i el resolc tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica, i d'acord amb el Decret 105/2019, de 5 de juliol del Consell.  
Vist l'informe de l'òrgan instructor de data 11 de juny de 2020, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Únic  
Concedir les ajudes corresponents a les 124 sol·licituds que integren la quarta resolució parcial, i que s'assenyalen en l'annex de la present resolució, que no exhaureixen la partida pressupostària disponible. Aquesta concessió es fa amb càrrec a l'aplicació pressupostària 43.82.60.402.37.4 de la línia S8527-000, «Ajudes urgents per a pal·liar els danys produïts en habitatges», regulades en el Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut a la Comunitat Valenciana entre l'11 i el 14 de setembre de 2019.  
  
Resum del desglossament de l'import total de les ajudes concedides:  
 Import  
Ajudes corresponents a resolucions parcials anteriors 589.448,88 -  
Ajudes corresponents a la quarta resolució parcial 309.279,26 -  
Import total 898.728,14 -  
  
  
De conformitat amb el que s'estableix en l'article 12 del Decret 236/2019, de 18 d'octubre, del Consell, per a l'abonament de la subvenció la part beneficiària haurà d'aportar en els terminis establits la sol·licitud de la qualificació definitiva i abonament de les ajudes juntament amb la documentació necessària per a la tramitació.  
Així mateix, d'acord amb el que es disposa en l'article 13 del Decret 236/2019, de 18 d'octubre, del Consell, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la percepció.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant de la Secretaria Autonòmica d'Arquitectura Bioclimàtica i Sostenibilitat Energètica, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 24 de juliol de 2020.- El director general de Qualitat, Rehabilitació i Eficiència Energètica: Jaume Monfort i Signes.